open-index/open-wikipedia-markdown huggingface dataset:
இந்திய அரசியலமைப்பிலுள்ள எட்டாவது பட்டியல்

**இந்திய அரசியலமைப்பிலுள்ள எட்டாவது பட்டியலானது** இந்தியாவின் அலுவல் மொழிகளாக இந்திய அரசியலமைப்பில் குறிப்பிடப்பட்டுள்ள மொழிகளின் பட்டியலாகும்.

இந்திய அரசியலமைப்பின் எட்டாவது பட்டியலில் உள்ள 344(1) மற்றும் 351 ஆவது கட்டுரைகள் கீழ்காணும் 22 இந்திய மொழிகளை உள்ளடக்கியுள்ளன:

# அசாமியம்
# பெங்காலி
# போடோ
# தோக்ரி
# குசராத்தி
# இந்தி
# கன்னடம்
# காசுமீரி
# கொங்கனி
# மைதிலி
# மலையாளம்
# மணிப்புரி
# மராத்தி
# நேபாளி
# ஒடியா
# பஞ்சாபி
# சமற்கிருதம்
# சந்தாளி
# சிந்தி
# தமிழ்
# தெலுங்கு
# உருது

## மேற்கோள்கள்

பகுப்பு:இந்திய அரசியலமைப்புச் சட்டம்
பகுப்பு:இந்திய மொழிகள்
2016 கோடைக்கால ஒலிம்பிக்கில் ஏதிலிகள் ஒலிம்பிக் அணி

**ஏதிலிகள் ஒலிம்பிக் அணி**  (*Refugee Olympic Team*) ஆகத்து 5 முதல் ஆகத்து 21 வரை பிரேசிலின் இரியோ டி செனீரோவில் நடந்த 2016 கோடைக்கால ஒலிம்பிக் விளையாட்டுப் போட்டிகளில்  சார்பற்ற ஒலிம்பிக் போட்டியாளர்களாகப் பங்கேற்றனர். ஐரோப்பியப் புலம்பெயர்வோர் நெருக்கடி  போன்ற *உலகளவில் ஏதிலிகள் சிக்கல்கள்* எழுந்துள்ள நிலையில்  இரியோ ஒலிம்பிக்கில் ஐந்து முதல் பத்து வரையில் ஏதிலிகள் பங்கேற்க அனுமதிக்கப்படுவர் என   பன்னாட்டு ஒலிம்பிக் குழுவின் தலைவர் தாமசு பாக் மார்ச் 2016இல் அறிவித்தார். The team was led by Loroupe.                           
இந்த மெய்வல்லுநர்கள் ஒலிம்பிக் சின்னங்களின் கீழ் போட்டியிட்டனர். துவக்கத்தில், இவர்கள் "ஏதிலி ஒலிம்பிக் மெய்வல்லுநர் அணி" (*Team of Refugee Olympic Athletes*) எனப் பெயரிடப்பட்டு  ப.ஒ.கு நாட்டுக்குறியாக ROA வழங்கப்பட்டது, ஆனால் பின்னர் இது *ஏதிலிகள் ஒலிம்பிக் அணி*  என மாற்றப்பட்டு நாட்டுக்குறியாக ROT வழங்கப்பட்டது.

"உலகின் ஏதிலிகளுக்கு ஆதரவைக் காட்டுமுகமாக" உருவான இந்த முயற்சிக்கு 2016 தீச்சுடர் தொடரோட்டத்தின் அங்கமாக அகதிகளுக்கான ஐக்கிய நாடுகளின் ஆணையம்  இப்ராகிம் அல்-உசேன் என்ற சிரிய ஏதிலியை  ஒலிம்பிக் தீச்சுடரை ஏதென்சிலிருந்த எலியோனாசு ஏதிலி முகாம் வழியே ஏந்திச் செல்ல  தேர்ந்தெடுத்தது.

தவிரவும், குவைத்தின் தேசிய ஒலிம்பிக் குழு இடைநீக்கம் செய்யப்பட்டதால் அந்நாட்டு மெய்வல்லுநர்களும்  ஒலிம்பிக் கொடியின் கீழ் போட்டியிடுகின்றனர்.

## மேற்சான்றுகள்

## வெளி இணைப்புகள்
*

பகுப்பு:2016 கோடைக்கால ஒலிம்பிக் விளையாட்டுக்களில் பங்கேற்கும் நாடுகள்
பகுப்பு:அகதிகள் பிரச்சினை
நிக்கின் திம்மையா

**சந்தாந்தா நிக்கின் திம்மையா** *(Chandanda Nikkin Thimmaiah)* இரியோ 2016 கோடைக்கால ஒலிம்பிக் போட்டிகளில் பங்கேற்ற இந்திய வளைகோல் பந்தாட்ட  அணியில் இடம்பெற்ற ஒரு வீரராவார். 1991 ஆம் ஆண்டு சனவரி மாதம் 18 ஆம் தேதியில் பிறந்த இவர், வளைகோல் போட்டிகளில் முன்கள வீரராக களமிறங்கி விளையாடுகிறார்.
 
இவருடைய அண்ணன் நிதின் திம்மையாவும் இதே விளையாட்டில் இந்தியாவின் சார்பாக விளையாடும் அணியில் இடம் பெற்றுள்ளார் என்பது குறிப்பிடத்தக்கது ஆகும்.

## மேற்கோள்கள்

## புற இணைப்புகள்
*Player profile at Hockey India 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:Rio Olympic Editathon 2016
குளித்தலை திருப்பதி சாமிகள் சமாதி கோயில்

**திருப்பதி சாமிகள் சமாதி கோயில்** என்பது கரூர் மாவட்டம் குளித்தலை நகரில் அமைந்துள்ள சித்தர் ஜீவ சமாதியாகும். இக்கோயில் கடம்பேசுவரர் கோயிலுக்கு அருகேயுள்ளது. இக்கோயில் என்.ஆர்.எம் கோவிந்த கோனார் அவர்களின் உதவியாலும், பக்தர்களின் பொருளுதவியால் மகாகும்பாபிசேகம் 5.11.1970 அன்று நடைபெற்றது. சமாதியின் முன்பு நந்தி சிலை பிரதிஸ்டை செய்யப்பட்டுள்ளது. அருகே நவகிரகங்கள் உள்ளன. சிவாகம முறைப்படி கோயில் எழுப்பபட்டுள்ளதால் கோஷ்டத்தில்  தட்சிணாமூர்த்தி, விஷ்ணு, பிரம்மா சிலைகள் உள்ளன. கோயில் கோபுரத்தில் சித்தர் திருப்பதி சாமிகளின் சுதை சிற்பமும், இந்து சமய கடவுள்கள் மற்றும் இறை அடியார்களின் சுதைச் சிற்பங்கள் உள்ளன.

இவர் ரசவாதம் உள்ளிட்ட பல்வேறு சித்துகளை வாழ்ந்த காலத்தில் செய்து காட்டியுள்ளார். ஏழ்மையில் வாடிவர்களுக்கு மணலை அள்ளித் தந்தால், அவர்கள் வீட்டிற்கு சென்று பார்க்கும் பொழுது தங்கமணலாக அவை மாறியிருக்குமாம். ஒரு முறை குழந்தைகள் விளையாடிக் கொண்டிருக்கையில் இவரும் அவர்களுடன் சேர்ந்து விளையாடியுள்ளார். அப்போது தன்னை ஒரு குழியைத் தோண்டி புதைக்கும் படி செய்து, சில அடிகள் தள்ளி எழுந்து சென்றுள்ளார். இவர் ஓடும் தொடருந்தில் இருந்து அதன் வேகம் குறையாமல் எழுந்துள்ளார். 

## படத்தொகுப்பு

திருப்பதி சாமிகள் ஜீவசமாதி கோயில்.jpg|கோயில் கோஷ்டம்
திருப்பதி சாமிகள் பாடல்.jpg| பாடல்
திருப்பதி சாமிகள் ஜீவசமாதி கோயில் கல்வெட்டு.jpg|கல்வெட்டு


## ஆதாரங்கள்


பகுப்பு:சித்தர்களின் ஜீவ சமாதிகள்
பகுப்பு:கரூர் மாவட்டத்திலுள்ள இந்துக் கோயில்கள்
வெள்ளூர் திருக்காமேசுவரர் கோயில்

**வெள்ளூர் திருக்காமேசுவரர் கோயில்** என்பது திருச்சிராப்பள்ளி மாவட்டம் வெள்ளூர் எனும் ஊரில் அமைந்துள்ள சிவாலயமாகும். இச்சிவாலயத்தின் மூலவர் திருக்காமேசுவரர் என்றும், அம்பாள் சிவகாம சுந்தரி என்றும் அழைக்கப்படுகிறார். இச்சிவாலயத்தினை கி.பி ஆறாம் நூற்றாண்டில் முதலாம் விஜயாதித்த சோழன் புணரமைத்து குடமுழுக்கு செய்துள்ளார். இச்செய்தி கல்வெட்டில் உள்ளது.

## கோயில் அமைப்பு
சிவாலயமானது இரண்டு நுழைவாயில்களைக் கொண்டது. ஒன்று தெற்கு நோக்கியும், கிழக்கு நோக்கியும் வாசல்கள் உள்ளன. கிழக்கு வாசல் வழியாக வந்தால் பலிபீடம், நந்திதேவர் மண்டபம் ஆகியவை உள்ளன. கோயிலின் பிரகாரம் திருமாளிகைப் பத்தியுடன் உள்ளது. சிவாலயத்தின் கோஷ்டத்தில் தட்சிணாமூர்த்தி, மகாவிஷ்ணு, பிரம்மா, விஷ்ணு துர்கை ஆகிய தெய்வ சிலைகள் உள்ளன.

## சன்னதிகள்
#### மூலவரும் அம்பாளும்
மூலவர் திருக்காமேசுவரர் சுயம்பு லிங்கம் ஆவார். இவரை மன்மதனும், ரதியும், திருமகளும் வழிபட்டுள்ளனர்.

சிவாலயத்தின் தென் மேற்கில் விநாயகர் சன்னதியும், மேற்கே வள்ளி தெய்வானை உடனுறை சண்முகரின் சன்னதியும் உள்ளது. வடமேற்கு மூலையில் உள்ள மண்டபத்தில் ரதியுடன் மன்மதன் ஈசனை வணங்கியவாறு உள்ளனர். இதன் அருகே தலவிருட்சம் அமைந்துள்ளது. பக்தர்கள் வில்வ மரத்தினை திருமகளாக வழிபடுகின்றனர். ஆலயத்தின் வடக்கே திருமகள் சன்னதி உள்ளது.

## படக்கோப்பு

நந்தி வெள்ளூர் சிவாலயம்.jpg|நந்தி பகவான்
வெள்ளூர் சிவாலய தோற்றம்.jpg|நந்தி மண்டபத்துடன் கோயில்
வெள்ளூர் சிவாலய நந்தி மண்டபம் பலிபீடம்.jpg|பலிபீடம் நந்தி மண்டபம்
வெள்ளூர் சிவாலய யாளி வரிசை.jpg|யாளி வரிசை கோஸ்டத்தில் அமைந்துள்ளது
வெள்ளூர் சிவாலய முசுகுந்தன் வழிபாடு.jpg|முசுகுந்தன் வழிபாடு
வெள்ளூர் சிவாலய வள்ளி தெய்வானை முருகன்.jpg|வள்ளி தெய்வானை சண்முகநாதர் 
வெள்ளூர் சிவாலய முசுகுந்த சக்ரவர்த்தி.jpg|கோஷ்ட பூதங்கள்
வெள்ளூர் சிவாலய மன்மதன் ரதிதேவி.jpg|மன்மதன் மற்றும் ரதி வணங்கியபடி உள்ளார்
வெள்ளூர் சிவாலய வில்வ மரம்.jpg|தல விருட்சம்
வெள்ளூர் சிவாலய கோஷ்ட பூதகணங்கள்.jpg|கோஷ்ட பூதங்கள்
வெள்ளூர் சிவாலய மகாலட்சுமி சன்னதி.jpg|மகாலட்சுமி சன்னதி


## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
சிவ தாப்பா

**சிவ தாப்பா** *(Shiva Thapa)* (பிறப்பு: 8 திசம்பர் 1993) ஓர் இந்தியக் குத்துச்சண்டை வீரர். இவர் இந்தியா, அசாம் மாநிலம், குவகாத்தியைச் சேர்ந்தவர். இவர் எண்ணெய், இயல்வளிமக் குழுமத்தில் பணியாற்றுகிறார். இவரை ஒலிம்பிக் தங்க வேய்பு நிறுவனமும் ஆங்கிலியப் பதக்க வேட்டை நிறுவனமும் ஆதரிக்கின்றனர். Shiva Thapa participated in the 2012 London Olympics, இவர்தான் ஒலிம்பிக்கில் பங்குபற்ற தேர்வாகிய மிக இளைய குத்துச்சண்டை வீரர் ஆவார். இவர் உலக ஆடவர் பேரெடைப் பிரிவில் உலகத் தரவரிசையில் மூன்றாமவராக AIBA வின்  கணிப்பில் வந்துள்ளார். இவர் ஆசிய விளையாட்டுகளில் தங்கப் பதக்கம் பெற்ற மூன்றாம் இந்தியர் ஆவார்.

## வெளி இணைப்புகள்
* Shiva Thapa  at Olympic Gold Quest
* Shiva Thapa  at Anglian Medal Hunt Company
* "Shiva Thapa ranked 3rd", AIBA 

## மேற்கோள்கள்

பகுப்பு:இந்தியக் குத்துச்சண்டை வீரர்கள்
பகுப்பு:1993 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
சிவ் சௌராசியா

**சிவ் சங்கர் பிரசாத் சௌராசியா** *(Shiv Shankar Prasad Chawrasia)* (பிறப்பு: 15 மே 1978) அல்லது "சிப்புத்சியா", அல்லது "சௌ"ஓர் இந்தியத் தொழில்முறைக் குழிப்பந்தாட்டக்கார்ர். இவர் தான் 1997 இல்  தொழில்முறையாக தேர்வு பெற்றதுமே, இந்தியக் குழிப்பந்தாட்டப் பயணத்தில் எட்டு தகவுகளில் வென்றார். இவர் இந்தியத் திறந்தநிலையில் இரண்டாமவராக இருமுறை வென்றார்.

## குழுப் போட்டிகள்

**தொழில்முறை**
*ஐரோப்பாசியக் கோப்பை (ஆசியா சார்பாக): 2016

## மேற்கோள்கள்

பகுப்பு:இந்தியக் குழிப்பந்தாட்ட வீரர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
காஷ்மோரா

***காஷ்மோரா*** (*Kaashmora*) என்பது 2016 ஆம் ஆண்டு வெளிவந்த ஓர் இந்தியத் தமிழ் திகில்  திரைப்படம் ஆகும். நடிகர் கார்த்தி நடிக்க இதற்குத்தானே ஆசைப்பட்டாய் பாலகுமாரா படத்தை இயக்கிய கோகுல் இந்தப் படத்தை இயக்கியிருந்தார். மேலும் இந்தப் படத்தில் நயந்தாராவும் ஸ்ரீதிவ்யாவும் நடித்திருந்தனர். இந்தப் படத்திற்கு சந்தோஷ் நாராயணன் இசையமைத்திருந்தார்.

இத்திரைப்படம் 2016ஆம் தீபாவளி பண்டிகைக்கு வெளியிடப்பட்டது.

## தயாரிப்பு
இத்திரைப்படத்தின் தயாரிப்பு 2015ஆம் ஆண்டு மே மாதம் துவங்கியது. சிறுத்தை திரைப்படத்தில் இரட்டை வேடத்தில் நடித்த கார்த்தி இந்தப் படத்தில் மூன்று வேடங்களில் நடித்துள்ளார். இந்தப் படம் 60 கோடி இந்திய ரூபாய் மதிப்பில் ட்ரீம் வாரியர் நிறுவனத்தால் தயாரிக்கப்பட்டது.

கார்த்தி ஒரு அரசன், ஒரு தற்கால இளைஞன் மற்றுமொறு போர்விரன் கதாபாத்திரத்தில் நடிப்பதாக உள்ளார். நயன்தாரா ஒரு அரசி வேடத்திலும், ஸ்ரீதிவ்யா ஒரு துப்பறிவு செய்தியாளர் வேடத்திலும் நடித்தனர். விவேக் இந்தப் படத்தில் கார்த்தியின் அப்பாவாக நடித்தார். இந்தத் தகவலை பாலக்காட்டு மாதவன் திரைப்பட வெளியீட்டு விழாவில் அறிவித்தார்.

ரௌத்திரம், இதற்குத்தானே பட்டாய் பாலகுமரா, படங்களைத் தொடர்ந்து காஷ்மோராவை கோகுல் இயக்கினார். அரசகால காட்சிகள் நிறைந்த இந்தப் படத்தின் கலைவடிவம் ராஜீவன் மேற்கொண்டார். ஓம் பிரகாஷ் இந்தப் படத்திற்கான  ஒளிப்பதிவினை மேற்கொண்டார். இந்தப் படத்திற்கு சந்தோஷ் நாராயணன் இசையமைத்தார்.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கோகுல் இயக்கிய தமிழ்த் திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
சௌகான்

**சௌகான்** (Chauhan),  வட இந்திய இராஜபுத்திர அரச குலங்களில் ஒன்றாகும். சௌகான் அரச குலத்தை நிறுவியவர் மாணிக் ராய் ஆவார். சௌகான் அரச குலத்தினருள் புகழ் பெற்றவர் தில்லியை தலைநகராகக் கொண்டு, மேற்கு மற்றும் மத்திய இந்தியாவை ஆண்ட மன்னர் முதலாம் பிருத்திவிராச் சௌகான்  ஆவார். 

## வரலாறு
சௌகான் குலத்தினர், இராஜஸ்தான் பகுதிகளில் வாழ்ந்த வரலாற்று புகழ் மிக்க சக்தி வாய்ந்தவர்கள் ஆவார்.  கி பி 7ஆம் நூற்றாண்டு முதல் 400 ஆண்டுகள் வரை மேற்கு இந்தியா மற்றும் மத்திய இந்தியாவின் பெரும் பகுதிகளை ஆண்டவர்கள்.  

சௌகான் அரச குல மன்னர் பிரிதிவிராச் சௌகான், 1192இல்  இரண்டாம் தாரைன் போரில்   கோரி முகமதுவால் வெல்லப்பட்டார். பின்னர் கி பி 1192இல் குத்புதீன் ஐய்பெக்கின் படையெடுப்பால், சௌகான் அரச குலம் இரண்டாக பிளவுபட்டது. 

## புகழ் பெற்ற சௌகான் குல அரச மன்னர்கள்
* மாணிக் ராய் கி பி 682
* பிருத்திவிராச் சௌகான்  (கி பி 1178–1192) 
* குக்கா, சிற்றரசர்
* ஹமீர் தேவ் சௌகான், இராணாதம்பூர் 

## மேற்கோள்கள்

* 
* 
* 
* 
* 

## வெளி இணைப்புகள்
* Chauhan, Chouhan or Chohan
பகுப்பு:இராசபுத்திரர்கள்
பகுப்பு:இந்திய அரச மரபுகள்
பகுப்பு:இராஜஸ்தான் வரலாறு
பகுப்பு:தில்லியின் வரலாறு
தோமரா

**தோமரா** (Tomara) 9-12ஆம் நூற்றாண்டுகளில்  வட இந்தியாவின் தற்கால தில்லி  மற்றும்  அரியானா பகுதிகளை ஆண்ட இராசபுத்திர அரச குலத்தினர் ஆவார். 12ஆம் நூற்றாண்டில் சௌகான் இராசபுத்திர குலத்தினர் தோமாரா குலத்தினரை வென்றனர். 

## வரலாறு
கூர்ஜர பிரதிகாரப் பேரரசர்  முதலாம் மகேந்திரபாலனின் (885-910) ஆட்சிக் காலத்திய பொஹோவா (Pehowa) கல்வெட்டுகளில் தோரமரர்களைக் குறித்துள்ளது.
கூர்ஜர பிரதிகார வம்சத்தின் விழ்ச்சியின் போது தோமரர்கள் தில்லியைக் கைப்பற்றி ஆண்டனர். 
தோமர குலத்தின் நிறுவனரான முதலாம் அனங்கபாலன் கி பி 736இல் தில்லியை நிறுவினார். 

தேஜாபாலன், மந்தனபாலன், கீர்த்திகாபாலன், லக்கன்பாலன் மற்றும் பிருதிவிபாலன் ஆகியோர் அனங்கபாலனின் வழித்தோன்றல்கள் எனக் கருதப்படுகின்றனர். 
தோமார வம்சத்தின் இறுதி மன்னர், தில்லி ஆட்சியை தனது மருமகன் பிரிதிவிராச் சௌகானிடம் ஒப்படைத்தார். 

## மேற்கோள்கள்

### ஆதார நூற்பட்டியல்

* 
* 
* 
* 
* 
* 
* 
* 
* 

பகுப்பு:இந்திய அரச மரபுகள்
பகுப்பு:ஆசியாவின் முன்னாள் நாடுகள்
பகுப்பு:தில்லியின் வரலாறு
எசு. வி. சுனில்

**சோம்வார்பேட் விட்டலாச்சார்ய சுனில்** (Somwarpet Vittalacharya Sunil ) இலண்டன் 2012 கோடைக்கால ஒலிம்பிக் போட்டிகளில் பங்கேற்ற இந்திய வளைகோல் பந்தாட்ட  அணியில் இடம்பெற்ற ஒரு வீரராவார். எசு.வி.சுனில் என்றழைக்கப்படும் இவர் ஒரு தொழில்முறை வளைகோல் பந்தாட்ட வீராராக  விளையாடி வருகிறார் .
 
## இளமைப்பருவம்

கர்நாடக மாநிலத்திலுள்ள குடகு மாவட்டத்தில் விட்டலாச்சார்யா, சாந்தா தம்பதியருக்கு 1989 ஆம் ஆண்டு மே மாதம் 6 ஆம் தேதி இவர் பிறந்தார். நான்கு வயதாக இருக்கும்போதே தன்னுடைய தாயை இழந்தார். இவருடைய தந்தை ஒரு தச்சராகவும் சகோதரர் ஒரு பொற்கொல்லராகவும்  பணிபுரிந்து வந்தனர். மிகவும் ஏழ்மையான குடும்பத்தில் பிறந்த சுனில் தன்னுடைய இளமைக் காலத்தில் மூங்கில் குச்சியை வளைகோலாகப் பயன்படுத்தி பயிற்சி பெற்றார் . 
  
## வாழ்க்கைப்பணி

சென்னையில் 2007 ஆம் ஆண்டில் நடைபெற்ற  ஆசிய கோப்பைப் போட்டியில் சுனில் முதுநிலை அனைத்துலகப் போட்டியாளராக அறிமுகமானார். இப்போட்டியில், இந்தியா வெற்றி பெற்றது. 2008 ஆம் ஆண்டு நடைபெற்ற சுல்தான் அசுலான் சா கோப்பைப் போட்டியில் பங்கேற்று வெள்ளிப் பதக்கம் வென்ற அணியில் இவரும் ஒரு வீரராக இருந்தார். 2011 ஆம் ஆண்டில் நடைபெற்ற சாம்பியன்கள் கோப்பைப் போட்டியில் முன்கள வீரராக  விளையாடி இந்தியாவுக்காக நான்கு கோல்கள் அடித்தது இவருடைய வாழ்நாள் சாதனையாகும். வளைகோல் பந்தாட்டத்தில் இந்தியாவின்  மிகவிரைவு ஆட்டக்காரர் என்று கருதப்படும் இவர், இந்திய தேசிய வளைகோல் பந்தாட்ட அணிக்கு மிகவும் பொருத்தமான வீரர் என்றும் கருதப்படுகிறார். ஆட்டத்தின் போது இடப்புறமாகவும் வலப்புறமாகவும் ஓடுவதில் வல்லவரான இவர் விலாப்பகுதியில் இருந்து தாக்குதல் கொடுப்பதில் வல்லவர் என்றும் கருதப்படுகிறார். 2016 ஆம் ஆண்டில் நடைபெற்ற சாம்பியன் கோப்பை போட்டியிலும் இவர் இந்தியாவிற்காக விளையாடினார். இந்தியா இப்போட்டியில் முதன்முதலாக வெள்ளிப் பதக்கம் பெற்றது. ஆத்திரேலியாவுடனான இறுதிப் போட்டியை 0-0 என்ற சமநிலையில் முடித்த இந்தியா அணி இறுதியில் ஆத்திரேலியாவிடம் 3-0 என்ற் கோல் கணக்கில் தோற்றது. சுனில் சில் முக்கியமான இன்றியமையாத கோல்களை அடித்துள்ளார். அதேபோல சில முக்கியமான கோல்களை மற்றவர்கள் அடிப்பதற்கு உதவி செய்தவராகவும் சுனில் முக்கியத்துவம் பெற்றுள்ளார். எதிராளிகளை ஏமாற்றி விரைவாக பந்தைக் கடத்திச் செல்லும் ஒரு இந்திய வீரராக சுனில் கருதப்படுகிறார்.

## இந்திய வளைகோல் பந்தாட்ட கூட்டமைப்பு

இந்திய வளைகோல் பந்தாட்ட கூட்டமைப்புப் போட்டிகளில் விளையாடும் வீரர்களைத் தேர்ந்தெடுப்பதற்காக நடைபெற்ற ஏலத்தில் பஞ்சாப் அணி சுனிலை 42,000 அமெரிக்க டாலர்களுக்கு  ஏலமெடுத்தது. சுனிலுக்காக நியமிக்கப்பட்டிருந்த அடிப்படை விலை 13900 அமெரிக்க டாலர்களாகும். பஞ்சாப் அணி பஞ்சாப் வாரியர்கள் என்ற பெயரில் போட்டிகளில் கலந்து கொண்டது.

## மேற்கோள்கள்

## புற இணைப்புகள்
* S. V. Sunil  at Hockey India

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வீரர்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:கர்நாடக நபர்கள்
சுனார் கோட்டை

**சுனார் கோட்டை** (Chunar Fort) எனப்படும் **சந்திரகாந்தா சுனார் கோட்டை** , இந்தியாவின் உத்திரப் பிரதேச மாநிலத்தில் உள்ள மிர்சாபூர் மாவட்டத்தில் உள்ள சுனார் நகரத்தில் உள்ள இக்கோட்டையின் அடியில் சுனார் நகரம் உள்ளது. இக்கோட்டையும், நகரமும் மத்திய கால இந்திய வரலாற்றில் குறிப்பட்டத்தக்கவைகள் ஆகும். தற்போது இக்கோட்டை இந்தியத் தொல்லியல் ஆய்வகம் மற்றும் இந்திய அரசின் சுற்றுலா அமைச்சகத்தாலும் பராமரிக்கப்படுகிறது. மேலும் பொதுமக்களுக்கு காட்சிக்காக திறந்து விடப்படுகிறது.

## அமைவிடம்
கங்கை ஆற்றாங்கரையில் அமைந்த இக்கோட்டை வாரணாசி நகரத்திலிருந்து தென்மேற்கில் 14 கி மீ தொலைவிலும், மிர்சாபூர் நகரத்திலிருந்து 20 கிலோ மீட்டர் தொலைவிலும் அமைந்துள்ளது. முகல்சராய் - கான்பூர் மற்றும் தில்லி - ஹவுரா இருப்புப்பாதை வழித்தடத்தில் சுனார் தொடருந்து நிலையம் அமைந்துள்ளது.

## வரலாறு
கி பி 1029 சகாதேவன் எனும் மன்னரால் கட்டப்பட்ட இம்மணற்கல் கோட்டையை, ஆப்கானிய சூர் பேரரசர் செர் ஷா சூரியாலும், முகலாயப் பேரரசர்களான உமாயூன், அக்பராலும் மற்றும் அயோத்தி நவாப்புகளாலும் கி பி 1772 வரையிலும், பின்னர் பிரித்தானிய ராஜ் அரசால் 1947 வரையிலும் பயன்படுத்தப்பட்டது.

## புவியியல்
விந்திய மலைத்தொடரில் அருகில் அமைந்த 280 அடி உயரம் இக்கோட்டை, கங்கை ஆற்றாங்கரையில், கைமூர் மலையில் மணற்கற்களால் கட்டப்பட்டது.

நக்சல்பாரிகளின் ஆதிக்கம் மிக்க இப்பகுதியில் உள்ள சுனார் கோட்டையை உத்திரப் பிரதேச மாநில அரசின் காவல் துறையின் ஆயுத கிடங்காகப் பயன்படுத்தப்படுகிறது. எனவே தீவிரவாதிகளின் தாக்குதலுக்கு உள்ளாகும் இக்கோட்டை பாதுகாப்பு படைகளால் மிகவும் கண்காணிக்கப்படுகிறது.

## கோட்டையின் அமைப்பு
இப்பகுதியில் இயற்கையாக கிடைக்கும் மணற்கற்களைக் கொண்டு மூன்று அடுக்கு வரிசையில் கோட்டையின் சுவர்கள் கட்டப்பட்டுள்ளது. சுனார் கோட்டை   நீளமும்,   அகலமும்,   உயரமும் கொண்டது. கோட்டையின் வடக்கு நுழைவாயில் கங்கை ஆற்றைக் நோக்கி அமைந்துள்ளது.

### கட்டிடங்கள்

கோட்டையில் உள்ள முக்கிய அரண்மனையின் மேற்பகுதிகளில் பல பீரங்கிகள் நிறுத்தப்பட்டுள்ளது. மேலும் பல ஆடம்பர குடில்களும், குடியிருப்புகளும் கொண்டுள்ளது.
கோட்டையில் உள்ள சோனா மண்டபம் திறந்த வெளி அரங்காக உள்ளது. 28 தூண்கள் கொண்ட இம்மண்டபம், இந்துக் கட்டிடக் கலைநயத்தில் கட்டப்பட்டுள்ளது.
சோனா மண்டபம் நான்கு வாயில்களையும், ஒரு சுரங்கப்பாதையும் கொண்டுள்ளது. அரச குடும்பத்தினர் குளிப்பதற்காக கட்டப்பட்ட,   சுற்றளவும்,  ஆழமும்   கொண்ட படிக்கிணறு உள்ளது (Stepwell|*bawdi*).  அருகில் உள்ள கங்கை ஆற்றிலிருந்து இக்கிணற்றில் நீர் சுரப்பதாக கூறப்படுகிறது.

## மேற்கோள்கள்

பகுப்பு:மிர்சாபூர் மாவட்டம்
பகுப்பு:உத்தரப் பிரதேசக் கோட்டைகள்
டெல்டா 0100

**டெல்டா 0100 தொடர்கள்** *(Delta 0100 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இவை டெல்டா 100, டெல்டா 0300 அல்லது 300 தொடர்கள் என்ற பெயர்களாலும் அழைக்கப்படுகின்றன. 1968 மற்றும் 1972 ஆம் ஆண்டுக்கு இடைப்பட்ட காலத்தில், இவ்வமைப்பு மூலம் சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 0100 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி பெயரிடப்பட்ட முதலாவது ஏவூர்தி அமைப்பு டெல்டா 0100 ஏவூர்தியாகும். டெல்டா 0300 மற்றும் டெல்டா 0900 என்ற தனித்தனியாக வடிவமைக்கப்பட்ட இரண்டு வேறுபட்ட வகைகளில் இவை பறந்தன.

தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா 0100 தொடர்களின் முதற்கட்டத்தில் பயன்படுத்தப்பட்டது.  மேலேற்றும் உந்துகைச் சக்தியை அதிகரிக்கும் விதமாக, திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் தோர் அமைப்புடன் இணைக்கப்பட்டு, டெல்டா வகை ஏவூர்திகள் உருவாக்கப்பட்டன. டெல்டா 0300 வகை ஏவுர்தியில் மூன்று காசுடர்-2 ஆற்றல் நிரப்பிகளும் டெல்டா-0900 வகை ஏவூர்தி வகை அமைப்பில் ஒன்பது காசுடர்-2 ஆற்றல் நிரப்பிகளும் இணைக்கப்படுகின்றன. இரண்டாவது கட்டம் டெல்டா எப் நிலையாகும்.

டெல்டா 0100 வரிசையில் ஐந்து ஏவு கலங்கள் செலுத்தப்பட்டன. அவற்றில் மூன்று ஏவூர்திகள் 0300 அமைப்பிலும், இரண்டு ஏவூர்திகள் 0900 அமைப்பிலும் உருவாக்கப்பட்டிருந்தன. இவையனைத்தும் கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தே ஏவப்பட்டன. இவற்றில் 1973 ஆம் ஆண்டு சூலை 16 அன்று ஏவப்பட்ட ஒரு ஏவூர்தி தோல்வியில் முடிந்தது. 
ஒரு நீரியற் ஏற்றியின் செயலிழப்பு காரணமாக இரண்டாம் கட்ட உயரக் கட்டுப்பாட்டு உந்து பொறிகளில் அழுத்தக் குறைவு ஏற்பட்டது. இதனால் ஏவு கலன் கட்டுப்பாட்டை இழந்து வளிமண்டலத்தில் உடைந்து சிதறியது

## மேற்கோள்கள்

*
*

பகுப்பு:விண்வெளிப் பயணம்
பகுப்பு:டெல்டா ஏவூர்திகள்
அனிர்பான் இலாகிரி

**அனிர்பான் இலாகிரி** *(Anirban Lahiri)* (*Anirbāṇ Lāhiṛī*; பிறப்பு: 29 ஜூன் 1987) ஓர் இந்தியத் தொழில்முறைக் குழிப்பந்தாட்டக்கார்ர். இவர் இப்போது ஐரோபியா, ஆசியா, பி ஜி ஏ பயணங்களில் விளையாடுகிறார்.

## குழுப் போட்டிகள்

**பயில்நிலை**

*Asian Junior Golf Team Championship: 2005 (Team Gold Medal)
*World Junior Golf Team Championship: 2005
*Eisenhower Trophy: 2006
*Doha Asian Games: 2006
*Nomura Cup - Asia-Pacific Amateur Team Championship: 2007

**தொழில்முறை**

*World Cup (representing India): 2013
*EurAsia Cup (representing Asia): 2014, 2016
*Presidents Cup (representing the International team): 2015

## மேற்கோள்கள்

## வெளி இணைப்புகள்
*Profile on the Professional Golf Tour of India's official site

பகுப்பு:இந்தியக் குழிப்பந்தாட்ட வீரர்கள்
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
கரிமத்தாள்

**கரிமத்தாள்** (*Carbon paper*) என்பது காய்ந்த மையோ அல்லது ஒருவித மெழுகுடன் சேர்ந்த நிறமியோ ஒரு பக்கம் மட்டும் தடவப்பட்ட ஒருவகைக் காகிதம் ஆகும். இது நகல்கள் எடுக்கப் பயன்படும். குறிப்பாகத் தட்டச்சுக் கருவிகளில் பரவலாகப் பயன்படுத்தப்பட்டு வந்தது. குமிழ்முனைப் பேனாவைப் பயன்படுத்தியும் நகல்கள் எடுத்து வந்தனர். 1954 ஆம் வருடம் மெழுகிற்குப் பதிலாக பல்லுறுப்பியைப் (polimer) பயன்படுத்தி கரைப்பான் கரிமத்தாள் (Solvent Carbon Paper) என்னும் ஒரு வகைத் தாளுக்கு கொலம்பியா ரிப்பொன் மற்றும் கரிமம் உற்பத்தி செய்யும் நிறுவனம் (Columbia Ribbon and Carbon Manufacturing Company) காப்புரிமை வேண்டி மனு செய்திருந்தது. உற்பத்தி முறையும் உருக்கிச் செய்யும் முறைக்குப் (Hot-melt Method) பதிலாக கரைப்பான் தடவும் (Solvent applied Coating method) முறை  பயன்படுத்தப்பட்டது. இதன் மூலம் கரிமத்தாள் என்னும் பெயர் தொடர்ந்தாலும் கூட காகிதத்திற்குப் பதிலாக ‘பாலியிச்டெர்’ அல்லது நெகிழியும் பயன்படுத்த முடிந்தது.

## வரலாறு
1806 ஆம் ஆண்டு கண்டுபிடிப்பாளர் ரால்ப் வெட்சிவுட் (Radph Wedgwood) (1766-1837) என்பவர் தாம் கண்டுபிடித்த சுடைலோ கிராபிக் மேனிபோல்டு ரைட்டர் (Stylographic manifold  writer) என்னும் உபகரணத்திற்குக் காப்புரிமை பெற்றார். கரிமத்தாளுக்கு முதன் முதலில் பெற்ற காப்புரிமை இதுவே ஆகும். இது பார்வை இழந்தவர்களுக்கு எழுத்தாணி மூலம் எழுதுவதற்கு வகை செய்யும்படி அமைக்கப்பட்டிருந்தது. இந்த எழுதும் எந்திரம் ஒரு பலகையில் கம்பிகளை குறுக்கும் நெடுக்குமாக அமைத்து பார்வையற்றவர்கள் தொட்டுணர்ந்து எழுதும் வண்ணம் இதனை வடிவமைத்திருந்தார். அதன்பின் வெட்சுவுட் மையினால் நன்கு நனைக்கப்பட்டு பின்பு உலர வைத்த ஒரு காகிதத்தை கம்பிகளுக்கு இடையிலும் மைத்தாளுக்கு கீழ் புரைத்தாள் (Tissue paper) ஒன்றையும் வேறொரு தாளையும் இந்த குறுக்கு நெடுக்கு கம்பிகளமைத்த பலகையில் வைத்தார். எழுத்தாணியால் மைத்தாளில் எழுதுவது வெறும் தாளில் பதியத் துவங்கியது.
 	
இந்த சுடைலோ கிராபர் (Stylographic manifold  writer) என்னும் எழுதும் கருவிக்கு ஒரு உபபொருளாகவே கரிமத்தாள் உருவானது. ஆனாலும் காிமத்தாளைப் போலி ஆவணம் புனைய ஏதுவாகும் என்று பொதுமக்கள் கருதி இதனை விரைவில் ஏற்றுக்கொள்ளவில்லை. 1867 ஆம் ஆண்டு தட்டச்சு இயந்திரம் கண்டுபிடிக்கப்பட்டுப் பரவலாக பயன்படுத்தப்படும் வரை கரிமத்தாளின் பயன்பாடு அதிகமாக இல்லை. 1860 ஆம் ஆண்டு கரிமத்தாள் புது வடிவம் பெற்றது. லெப்புசு ரோஜர்சு ( Lebbeus Rogers)என்பவர் புகைக்கரி, நாப்தா மற்றும் எண்ணெய் கலந்த கலவையைப் பயன்படுத்தி கரிமத்தாளை மாற்றியமைத்தார். இம்முறை 20 ஆம் நூற்றாண்டு வரையிலும் பிரபலமாகவே இருந்தது. தற்பொழுது அனைவராலும் பயன்படுத்தப்படும் ‘cc’  என்னும் சொல் (Carbon Copy) 'கரிமத்தாளின் நகல்' என்பதே இது எவ்வளவு பிரபலம் என்பதற்கு எடுத்துக்காட்டு.

## மேற்கோள்கள்

## வெளி இணைப்புகள்
* ''Carbon Paper Being Used in Fuel Cells'' 
* ''The Exciting History of Carbon Paper!''
* ''How Carbon Paper is Made''

பகுப்பு:இத்தாலியக் கண்டுபிடிப்புகள்
பகுப்பு:எழுதுபொருட்கள்
பகுப்பு:19-ஆம் நூற்றாண்டுக் கண்டுபிடிப்புகள்
வினிசியசு டி மோரேசு

**மார்க்கசு வினிசியசு டா குரூசு இ மெல்லோ மோரேசு**(*Marcus Vinicius da Cruz e Mello Moraes* , அக்டோபர் 19, 1913 – சூலை 9, 1980), பரவலாக **வினிசியசு டி மோரேசு** () பிரேசிலிய கவிஞரும், பாடலாசிரியரும், கட்டுரையாளரும் நாடகாசிரியரும் ஆவார். இவர் **ஓ பொயட்டினா** ("சிறு கவிஞர்") என்ற புனைபெயரில் தற்போது செவ்வியல் பாடல்களாக கருதப்படும் பல பாடல்களை எழுதியுள்ளார்.  பிரேசிலிய இசையின் முன்னோடி எனக் கருதப்படும் இவர் பல நாடகங்களையும் எழுதியுள்ளார். தேசிய தூதராகவும் பணியாற்றியுள்ளார். தனது பாணியில் *போசா நோவா* என்ற இசைவடிவத்தை அமைத்துள்ளார்.   இவர் இரியோ டி செனீரோவில் லிடியா குரூசு டி மோரேசுக்கும் குளோடோல்டோ பெரைரா டா சில்வா மோரேசிற்கும் மகனாகப் பிறந்தார்.

## மேற்சான்றுகள்

## வெளி இணைப்புகள்

* International Jose Guillermo Carrillo Foundation 
* 
*  Official site
*   History of BOSSA NOVA with audio & video samples  by ABDB.
* Vinícius de Moraes (documentário) 

பகுப்பு:1913 பிறப்புகள்
பகுப்பு:1980 இறப்புகள்
பகுப்பு:பிரேசிலின் எழுத்தாளர்கள்
பகுப்பு:பிரேசிலின் கவிஞர்கள்
நாடற்ற தேசிய இனம்

**நாடற்ற தேசிய இனம்** என்பது தனக்கு என்று ஒரு நாடு மற்றும் அதை சேர்ந்த தேசிய அரசு இல்லாத ஒரு தனித்துவமான தேசிய இனம் அகும்.

## நாடற்ற தேசிய இனங்கள்

## மேலும் பார்க்க
* தன்னாட்சி உரிமை

## மேற்கோள்கள்

## வெளி இணைப்புகள்

* Map of European Stateless Nations , published by the advocacy group Eurominority
* United Nations Declaration on the Rights of Persons Belonging to National or Ethnic, Religious and Linguistic Minorities

பகுப்பு:விடுதலை இயக்கங்கள்
பகுப்பு:இனங்கள்
டாம் ஜோபிம்

**அன்டானியோ கார்லோசு பிராசிலேரோ டி அல்மீடா ஜோபிம்** ( *Antônio Carlos Brasileiro de Almeida Jobim*, சனவரி 25, 1927திசம்பர் 8, 1994), பரவலாக **டாம் ஜோபிம்** (*Tom Jobim*), பிரேசிலிய பாடலாசிரியரும் இசையமைப்பாளரும் இசைகருவித் தொகுப்பாளரும் பாடகரும் பியனோ/கிடார் கலைஞரும் ஆவார். *பாசா நோவா* என்ற இசைப் பாணியின் உருவாக்கத்திற்குப் பின்னிருந்த முதன்மை விசையாகவும் விளங்கினார்.  இவரது பாடல்களைக் கொண்ட நிகழ்ச்சிகளை பிரேசிலிலும் பன்னாட்டளவிலும் பல பாடகர்களும் இசைக்கருவிக் கலைஞர்களும்  நிகழ்த்தி வருகின்றனர்.

இரியோடிசெனீரோவின் புறநகரப் பகுதி இபனேமாவை மையப்படுத்திய **இபனேமாவின் பெண்** ("Garota de Ipanema") என்ற பாடலுக்கு இசையமைத்ததிற்காக பெரிதும் அறியப்படுகின்றார். வினிசியசு டி மோரேசு எழுதி இவர் இசையமைத்த இந்தப் பாடல் வரலாற்றிலேயே மிக அதிகமாக பதிவுசெய்யப்பட்ட பாடலாக விளங்குகின்றது. ஜோபிம் இசையமைத்த பல பாடல்கள் இன்று ஜாஸ் மற்றும் பரப்பிசை தொகுப்புகளின் சீர்தரப் பட்டியல்களில் இடம்பெற்றுள்ளன. "கரோட்டா டி இபனேமா" பாடல் மட்டுமே மற்றபிற கலைஞர்களால் 240 முறை பதிவு செய்யப்பட்டுள்ளது.

## மேற்சான்றுகள்

பகுப்பு:பிரேசிலின் கலைஞர்கள்
பகுப்பு:1927 பிறப்புகள்
பகுப்பு:1994 இறப்புகள்
ரீமிக்ஸ் இயக்கமைப்பு

ரீமிக்ஸ் இயக்கமைப்பு(Remix OS) என்பது தனிநபர் கணினிகளின் ஒரு இயக்கமைப்பு. அது ARM கட்டமைப்பால் உருவாக்கப்பட்டுள்ளது மற்றும் பல 1st party 3rd party சாதனங்களில்  
நிறுவப்பட்டுள்ளது.ஜனவரி 2016 ல், ஜைடு(Jide),கணினிக்கு, ஆண்ட்ராய்டு- x86 இயக்க அமைப்பின் ஒரு,x86-ஆண்ட்ராய்டு -போர்ட்(port)-அடிப்படையாகக் கொண்ட தங்கள்  ரீமிக்ஸ் இயக்கமைப்பின் ஒரு பீட்டா(beta) பதிப்பை  அறிவித்தது.மற்றும் அதனை இலவசமாக தங்கள் வலைத்தளத்தில் இருந்து பதிவிறக்க கிடைக்குமாரு அறிவித்தது.கணினிக்கு ரீமிக்ஸ் இயக்கமைப்பு எந்த இணக்கமான இன்டெல் சார்ந்த(intel-based) கணினியிலும் அண்ட்ராய்டு பயன்பாடுகளை இயக்க அனுமதிக்கிறது.கணினிக்கு ரீமிக்ஸ் இயக்கமைப்பின் பீட்டா பதிப்பு ,வன் நிறுவல்,32-பிட் ஆதரவு, UEFI ஆதரவு மற்றும் OTA 
மேம்படுத்தல்கள் மேலும் பல அம்சங்களை கொண்டுள்ளது.

பகுப்பு:ஆண்ட்ராய்டு
பைராம் கான்

**பைராம் கான்** (Bairam Khan) () (இறப்பு: 1561) உமாயூன் மற்றும் அக்பர் தலைமையிலான முகலாயப் பேரரசில் தலைமை அமைச்சராகவும் மற்றும் தலைமைப் போர்ப்படைத் தலைவராகவும் பணியாற்றியவர். அக்பரின் இளமைக்காலத்தில், அவரது காப்பாளாரகவும் விளங்கியவர்.

## இளமை வாழ்க்கை
நடு ஆசியாவின் ஆப்கானித்தான் நாட்டில் படாக்சன் என்ற மாகாணத்தில் பிறந்த கலப்பு துருக்கி இனத்தைச் சேர்ந்த பைராம் கான் மற்றும் அவரின் தந்தை, பாபரின் படையில் பணியாற்றியவர்கள்.

## போர்கள்
இந்தியப் படையெடுப்பின் போது 16 வயது பைராம் கான் பாபரின் தலைமையிலான படையில் சேர்ந்து கொண்டார்.  இந்தியத் துணைக்கண்டத்தில்  வலிமையான முகலாயப் பேரரசை நிறுவ உமாயூனுக்கு பக்க பலமாக இருந்தவர். வாரணாசி, வங்காளம், குஜராத் மீதான படையெடுப்புகளின் போது படைத்தலைவராக இருந்தவர்.  
உமாயூனை பாரசீகத்திற்கு நாடு கடத்தப் போது, பைராம் கானும் உடன் சென்றார். உமாயூன்  காந்தாரத்தைக் கைப்பற்றிய போரில் துணையிருந்தார்.
1556இல் வட இந்தியா முழுவதையும் கைப்பற்றும் போரில், முகலாயப் பேரரசின் தலைமைப் படைத்தலைவராக இருந்தார்.

1556இல் உமாயூன் இறந்த நேரத்தில் குழந்தையாக இருந்த இளவரசன் அக்பரின் காப்பாளாராக செயல்பட்டார்.
முதலாம் பானிபட் போர் பானிபட் போரில் தில்லி பேரரசர் ஹெமுவுடன் போரிட்டார்.

## பிற்கால வாழ்க்கை

சியா இசுலாமியரான பைராம் கானின் அரசியல் ஏற்றத்தை கண்ட சன்னி இசுலாமியப் பிரபுக்கள், பைராம் கானை முகலாயப் பேரரசிலிருந்து நீக்கிவிட முடிவு செய்தனர்.

பைராம் கான் குஜராத் வழியாக மெக்காவுக்கு பயணிக்கையில் ஹெமுவின் ஆப்கானியப் படைத்தலைவர் ஹாஜி கானால் கொல்லப்பட்டார்.

## மேற்கோள்கள்

பகுப்பு:1561 இறப்புகள்
பகுப்பு:அக்பர்
பகுப்பு:முகலாய தளபதிகள்
பகுப்பு:1501 பிறப்புகள்
பிரதட்சணம்

**பிரதட்சணம்** என்பது இந்து சமயக் கோயில்களை வலம் வருகின்ற முறையாகும்.  இந்த பிரதட்சண முறையை அறிமுகம் செய்தவர் விநாயகர். கோயிலை வலம் வருவதால் எண்ணற்ற நன்மைகள் கிடைக்கப்பெறும் என்பது இந்து மக்களின் நம்பிக்கையாகும். அம்மன் கோயில்களில் வேப்பிலை ஆடைப் பிரதட்சணம் முறையும், சிவாலயங்களில் சோம சூக்தப் பிரதட்சண முறையும் தனித்துவமானவை.

## தொன்மம்
நாரதர் கொடுத்த மாம்பழத்திற்காக சிவ பார்வதி மகன்களான விநாயகருக்கும், முருகருக்கும் போட்டி ஏற்பட்டது. சிவபெருமான் நடுவராக இருந்து, முதலில் உலகை சுற்றிவருபவருக்கே மாம்பழம் என்றுரைத்தார். அதனால் முருகன் உலகை தன்னுடைய வாகனமான மயிலின்மீது ஏறி சுற்றினார். ஆனால் விநாயகர் தன்னுடைய பெற்றோர்களான பார்வதி மற்றும் சிவபெருமானை வலம் வந்து வணங்கினார். பெற்றோரை வணங்குவது உலகை வணங்குவதற்கு சமம் என்றுரைத்தார். அவரது செயல்பாட்டால் மகிழ்ந்த சிவபெருமான் மாம்பழத்தை விநாயகருக்கே கொடுத்தார். இந்நிகழ்வே முதன் முதலாக ஏற்பட்ட பிரதட்சணமாக கருதப்படுகிறது. ஆலய பிரதட்சண முறையை விநாயகரே அறிமுகம் செய்தார். 

## வகைகள்
பிரதட்சணத்தில் எண்ணற்ற வகைகள் உள்ளன.

* அங்கப் பிரதட்சணம் - உடல் அங்கங்களை பூமியில் படும்படி பிரகாரத்தை சுற்றிலும் உருள்வது
* அடிப்பிரதட்சணம் - கால்களை அடி மேல் அடி வைத்து பிரகாரத்தை சுற்றி வலம் வருவது
* ஆத்ம பிரதட்சணம் - தன்னைத் தானே சுற்றிக் கொண்டு பிரகாரத்தை வலம் வருவது.
* சோம சூக்தப் பிரதட்சணம்
* வேப்பிலை ஆடையோடு பிரதட்சணம்
* கரும்பு தொட்டில் பிரதட்சணம்

## பலன்கள்
இந்து சமய கோயில்களை எண்ணிக்கை அடிப்படியில் பிரதட்சணம் செய்ய வேண்டும் என்பதும், அவ்வாறு செய்யப்படுகின்ற பிரதட்சணங்களுக்கு தனிப்பட்ட பலன் உண்டு என்பதும் நம்பிக்கையாகும்.

* மூன்று முறை - விரும்பிய காரியம் நிறைவேறும்
* ஐந்து முறை - காரிய வெற்றி
* ஏழு முறை - நல்ல குணம், எண்ணம், வாழ்க்கையில் அமைதி
* ஒன்பது முறை - குழந்தைப் பேறு
* பதினொரு முறை - ஆயுள் விருத்தி
* பதினைந்து முறை - செல்வம் பெருகும்
* ஆயிரத்து எட்டு முறை - விரும்பிய பெண் மனைவியாகக் கிடைப்பாள்.

## ஆதாரங்கள்

 
பகுப்பு:இந்து சமய வழிபாடுகள்
பிரகாசு நஞ்சப்பா

**பிரகாசு நஞ்சப்பா** *(Prakash Nanjappa)* (பிறப்பு:29 பிப்ரவரி 1976) ஓர் இந்தியக் குறிவைத்துச் சுடுவதில் வல்லவர், இவர் 10 மீ, 50 மீ காற்றுத் துப்பாக்கிச் சுடும் நிகழ்வுகளில் போட்டியிடுகிறார். . இவர் தென்கொரியா, சாங்வானில் நடந்த 2013 ISSF உலகக் கோப்பை விளையாட்டுகளில்  10 மீ காற்றுத் துப்பாக்கிக் குறிவைத்துச் சுடுவதில் வெண்கலப் பதக்கத்தை வென்றார். அப்போட்டியில் பதக்கம் வென்ற இந்தியர் இவர் ஒருவரே. இவர் கிளாசுகோவில் நடந்த 2014 பொதுநலவாயத்து விளையாட்டுகளில் ஆடவர் 10 மீ காற்றுத் துப்பாக்கிக் குறிவைத்துச் சுடுவதில் வெள்ளிப் பதக்கத்தை வென்றார்.

## மேற்கோள்கள்

## வெளி இணைப்புகள்

* http://indianexpress.com/sports/rio-2016-olympics/live-india-shooting-jitu-rai-prakash-nanjappa-50m-pistol-qualifier-final-medal-video-streaming-score-result-day-5-2965934/
* Prakash Nanjappa profile at ISSF

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:இந்திய ஆடவர் குறிவைத்துச் சுடுவோர்கள்
பகுப்பு:Rio Olympic Editathon 2016
பத்து மன்னர்களின் போர்

**பத்து மன்னர்களின் போர்** (Battle of the Ten Kings) ) குறித்து  ரிக் வேதத்தில் (மண்டலம் 7இல், மந்திரம் 18, 33 மற்றும் 83.4-8) கூறப்பட்டுள்ளது. இப்போர் ரிக் வேத கால ஆரிய மன்னர் சுதாசுக்கு எதிராக புருக்கள், யதுக்கள், துர்வசுக்கள், திருயுஹ்கள், அலினாக்கள், அனுக்கள், தாசர்கள், மத்சயர்கள் மற்றும் பாணிகள் போன்ற பத்து  ஆரிய இன மன்னர்கள்,  பஞ்சாப்பின் ராவி ஆற்றாங்கரையில் ஏறத்தாழ கிமு 1400-1300களுக்கிடையே, நூறு ஆண்டுகள் போரிட்டனர்.  போரின் முடிவில் பத்து மன்னர்களை வென்று பாரதர்களின் மன்னர் சுதாசு வெற்றி அடைந்தார். 

சுதாசுக்கு எதிரான போரில், போரைத் திறம்பட நடத்திட உதவியாக விசுவாமித்திரர்,பத்து மன்னர்களுக்கு  இராஜ குருவாக செயல்பட்டார். பல ஆண்டுகளாக நடந்த பத்து மன்னர்களுக்கு எதிரான போரின் முடிவில் மன்னர் சுதாசு வெற்றி பெற்றார்.

## போரின் முடிவுகள்
வசிட்டரின் ஆலோசனையால்,  பத்து அரசர்களுக்கு எதிரான போரில் மன்னன் சுதாசு பெற்ற வெற்றி ஏழு ஆறுகள் பாயும் பகுதிகளில் சிதறி கிடந்த ஆரிய மக்களை ஒன்று படுத்தியது. 

## மேற்கோள்கள்


## உசாத்துணைகள்

* 
*Geldner, Karl Friedrich, *Der Rig-Veda: Aus dem Sanskrit ins Deutsche übersetzt* Harvard Oriental Studies, vols. 33, 34, 35 (1951), reprint Harvard University Press (2003) 
*Griffith, Ralph T.H., *Hymns of the Rig Veda* (1896)
* 

பகுப்பு:வேதங்கள்
பகுப்பு:இந்திய தொன்மவியல்
பகுப்பு:இந்து தொன்மவியல்
செயின் சிங்

**செயின் சிங்** *(Chain Singh)* (born 5 April 1989)ஓர் இந்தியக் குறிவைத்துச் சுடுவதில் வல்லவர்.இவர் இஞ்சியோனில் 2014 இல் நடந்த ஆசிய விளையாட்டுகளில் ஆடவர் 50 மீ மூன்றிருப்புகள் துப்பாக்கி சுடுவதில் வெண்கலப் பதக்கத்தை வென்றுள்ளார். இவர் குவாகத்தியிலும் சில்லாங்கிலும் 2016 இல் நடந்த தெற்காசிய விளையாட்டுகளில் ஒற்றையர் நிகழ்வுகளிலும் மூவர் குழு நிகழ்வுகளிலும் ஆறு தங்கப் பதக்கங்களை வென்றுள்ளார்.

## மேற்கோள்கள்

## வெளி இணைப்புகள்
* Profile at incheon2014.kr 

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:இந்தியப் படை அலுவலர்
பகுப்பு:இந்திய ஆடவர் குறிவைத்துச் சுடுவோர்கள்
பகுப்பு:Rio Olympic Editathon 2016
எஸ். ஏ. டாங்கே

**சி. அ. தாங்கே** (*Shripad Amrit Dange* 10 அக்டோபர்  1899–22 மே 1991) இந்திய அரசியல்வாதி, பொதுவுடைமையாளர், மற்றும் தொழிற்சங்கச் செயற்பாட்டாளர் ஆவார். இந்தியப் பொதுவுடைமைக் கட்சியைத் தொடங்கியவர்களில் முன்னணியாளரும் ஆவார்.

## இளமைக்காலம்
மகாராட்டிர மாநிலத்தில் நாசிக் மாவட்டத்தில் கரஞ்சிகான் என்னும் சிற்றுரில் 1899ஆம் ஆண்டு அக்டோபர் மாதம் 10ஆம் தேதி பிறந்தார். தாங்கே கல்லூரியில் பயிலும்போதே போராட்டங்களில் கலந்து கொண்டார். இவர் 1919ஆம் ஆண்டு பம்பாய் வில்சன் கல்லூரியில் படிக்க ஆரம்பித்தபோது, அங்கே மராத்தி இலக்கியக் கழகத்தை துவக்கினார். மகாத்மா காந்தி தலைமையிலான தேசிய இயக்கத்தால் ஈர்க்கப்பட்ட தாங்கே அதில் தீவிர பங்குகொண்டார். வெளிநாட்டில் வாழும்படி நிர்ப்பந்திக்கப்பட்ட பிரபல காங்கிரசு தலைவர் லாலா லஜபதி ராய் இந்தியா திரும்பியபோது இவருக்கு பம்பாயில் பிரபல காங்கிரசு தலைவர் பாலகங்காதர திலகர் தலைமையில் தாங்கே ஒரு மாபெரும் வரவேற்புக்கு ஏற்பாடு செய்தார். இதைக் கண்ட கல்லூரி நிர்வாகம் இவரை 1920ஆம் ஆண்டு கல்லூரியிலிருந்து வெளியேற்றியது.

## அரசியல் பணிகள்
1920ஆம் ஆண்டில் ஒத்துழையாமை இயக்கத்தில் சேர்ந்தார். இந்திய விடுதலைப் போராட்டத்தில் லோக மான்ய திலகர், மகாத்மா காந்தி, சுபாசு சந்திரபோசு,   சவகர்லால் நேரு போன்ற தலைவர்களுடன் இணைந்து போராடினார். கான்பூர் சதி வழக்கு, மீரட் சதி வழக்கு, போருக்கு எதிரான நடவடிக்கைகள் என பல குற்றங்கள் சுமத்தப்பட்டு மொத்தம் 16 ஆண்டுகள் சிறையிலிருந்தார். இந்தியா விடுதலை பெற்ற பிறகும் இந்திய அரசியலில் முக்கியப் பங்கு ஆற்றினார்.

பாம்பே  சட்டமன்ற உறுப்பினராகவும் (1946-1951)  இந்திய நாடாளுமன்ற உறுப்பினராக 1957ஆம் ஆண்டிலும் 1967ஆம் ஆண்டிலும் பதவி வகித்தார். 1978 வரை இந்தியப் பொதுவுடைமைக் கட்சியின் தலைவர் பதவியில் இருந்தார். 1981-இல் இக்கட்சியிலிருந்து வெளியேற்றப் பட்டார். பின்னர் அனைத்திந்திய பொதுவுடைமைக் கட்சியிலும், அதிலிருந்து விலகி ஒன்றுபட்ட பொதுவுடைமைக் கட்சியிலும் சேர்ந்தார். மகாராட்டிய மாநிலம் உருவாவதில் முக்கியப் பங்காற்றினார். இந்திரா காந்தி பிரகடனம் செய்த நெருக்கடி நிலைமைச் சட்டத்தை ஆதரித்தார்.

## எழுத்தாளராக
சோசலிஸ்ட் என்னும் வார பத்திரிகையைத் தொடங்கினார். நூல்களும் எழுதியுள்ளார். இவற்றில் காந்தியும் லெனினும், இலக்கியமும் மக்களும்,  இந்தியா-அடிப்படை பொதுவுடைமை முதல் அடிமைத்தனம் வரை என்பன குறிப்பிடத் தக்கவை.

சோவிய ஒன்றியத்தின் விருதான ஆர்டர் ஆப் லெனின் என்னும் விருதினைப் பெற்றார்.

## மேற்கோள்

பகுப்பு:பொதுவுடமைவாதிகள்
பகுப்பு:1899 பிறப்புகள்
பகுப்பு:1991 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
முக்கோடு

**முக்கோடு**, ≡ (triple bar) என்பது ஒரு குறியீடு. இந்தக் குறியீட்டில் மூன்று கோடுகள் ஒன்றின்கீழ் ஒன்றாக அமைந்திருக்கும். இது கணிதக் குறியீடான சமநிலைக் குறியீட்டுடன்(=) மற்றொரு கோட்டை வரைந்ததைப் போலிருக்கும். இந்தக் குறியீட்டுக்கு ஒருங்குறியில் 2261 என்ற இடம் வழங்கப்பட்டுள்ளது. இதன் எதிர்மறை பொருளை ≢  என்ற குறியீடு உணர்த்துகிறது.

## பயன்பாடு
*கணிதத்தில் சமான உறவைக் குறிப்பதற்கு பயன்படுகிறது.
*வேதியியல்: அணுக்களுக்கு இடையிலான முப்பிணைப்பை குறிக்கப் பயன்படுகிறது. எடுத்துக்காட்டாக, HC≡CH என்னும் குறியீடு அசிட்டிலீனை குறிக்கும்.
*வலைத்தளங்களில் முதன்மை பட்டியலை குறிக்கிறது.

## சான்றுகள்

பகுப்பு:கணிதக் குறியீடுகள்
ஓ. பு. செயிசா

**செயிசா ஓர்ச்சட்டேரி புதிய வீட்டில்** (*Jaisha Orchatteri Puthiya Veetil*, : *ஓ.பி.ஜெய்ஷா*) (பிறப்பு ), பரவலாக **ஓ. பி. செயிசா**,  கேரளத்தைச்  சேர்ந்த இந்திய தடகள விளையாட்டாளர் ஆவார். மகளிருக்கான மாரத்தானில் தற்போதைய தேசியச் சாதனைக்கு   உரிமையாளர். பெய்ஜிங்கில் நடந்த 2015 உலக தடகளப் போட்டிகளின் போது 2:34:43 நேரத்தில் ஓடி இச்சாதனையைப் புரிந்தார். இச்சாதனை ஓட்டத்தின்போது முன்னதாக  மும்பை மாரத்தானில் அதே ஆண்டு தானே நிலைநிறுத்தியிருந்த  2:37:29 நேரத்தையும் முறியடித்தார். 3000 மீட்டர் ஓட்டப்போட்டியிலும் முன்னாள் தேசிய சாதனையாளராவார். 2016 ஒலிம்பிக் போட்டிகளில் மகளிருக்கான 42 கிலோ மீட்டர் மாரத்தானில் இந்தியாவின் சார்பாக பங்கேற்று எண்பத்து ஒன்பதாவதாக போட்டியை நிறைவு செய்தார்.
## பங்கேற்புப்  பதிகை

## சர்ச்சைகள்
2016ஆம் ஆண்டு இரியோ ஒலிம்பிக் போட்டிகளில்  மாரத்தான் போட்டியின்போது இந்திய அதிகாரிகள் குடிநீர், ஆற்றலுணவு வழங்காததால் தான் உயிரிழக்கும் நிலைக்கு சென்றதாக  ஓ.பி.செயிசா குற்றம்சாட்டினார். இவர் இரண்டு மணி நேரம் நாற்பத்து ஏழு விநாடிகளில் எல்லைக் கோட்டைத் தொட்டு மயங்கி விழுந்தார். இவரின் குற்றம்சாட்டினை இந்திய தடகள ஆணையம் முற்றிலுமாக மறுத்துள்ளது. ஜெயிசாவும் கவிதா ரவுத்தும் எவ்வித உதவியும் தங்களுக்கு வேண்டாம் என முன்பே கூறியதாகவும் தடகள ஆணையம் அறிக்கை வெளியிட்டது. இதனையொட்டி ஊடகங்களில் பெரும் சர்ச்சை எழுந்தது. பின்னர் மத்திய விளையாட்டுத்துறை அமைச்சகம், விளையாட்டுத்துறை இணை செயலர் மற்றும் இயக்குநர் ஆகிய இருவர் கொண்ட குழுவை நியமித்து விசாரணை நடத்த உத்தரவிட்டது.

## மேற்சான்றுகள்

## வெளி இணைப்புகள்
* Official Facebook page of O.P.Jaisha
* 

பகுப்பு:1983 பிறப்புகள்
பகுப்பு:இந்தியப் பெண் தடகள வீரர்கள்‎
பகுப்பு:கோட்டயம் மாவட்ட மக்கள்
பகுப்பு:வாழும் மக்கள்
பகுப்பு:Rio Olympic Editathon 2016
பகுப்பு:கேரள விளையாட்டு வீரர்கள்‎
பகுப்பு:இந்திய மாரத்தான் ஓட்ட வீரர்கள்‎
குர்பிரீத் சிங்

**குர்பிரீத் சிங்** *(Gurpreet Singh)* ஓர் இந்தியக் குறிவைத்துச் சுடும் விளையாட்டில் வல்லவர். இவர் இந்தியாவில் நடந்த 2010 பொதுநலவாயத்து விளையாட்டுகளில் குறிவைத்துச் சுடும் விளையாட்டுகளில் இரண்டு தங்கப் பதக்கங்களை வென்றார். இவர் 2010 அக்தோபர் 7 இல் விஜய குமாருடன் இணைந்து ஆடவர் 25 மீ காற்றுத் துப்பாக்கி இணையர் தங்கப் பதக்கத்தை வென்றார். அன்றே, இவரும் ஓம்கார் சிங்கும் ஆடவர் 10 மீ காற்றுத் துப்பாக்கி இணையர் தங்கப் பதக்கத்தை வென்றனர். தவிரவும் ஆடவர் 25 மீ விரைவுச்சூடு கைத்துப்பாக்கி (ஒற்றையர்) வகுப்பில் தனிநபருக்கான வெண்கலப் பதக்கமும் பெற்றார். இவர் இந்தியப் படையைச் சார்ந்தவர். இப்போது இந்தியப் படையில் பணிபுரிகிறார்.

## மேற்கோள்கள்

பகுப்பு:இந்தியக் குறிவைத்து சுடுவோர்கள்
பகுப்பு:வாழும் மக்கள்
பகுப்பு:Rio Olympic Editathon 2016
பகுப்பு:1987 பிறப்புகள்
1934 சுவிஸ்ஏர் துட்லிகேன் விபத்து

**1934 சுவிஸ்ஏர் துட்லிகேன் விபத்து** (*1934 Swissair Tuttlingen accident*) என அறியும் இவ்வானூர்தி விபத்து, 1934-ம் ஆண்டு சூலை 27-ம் நாளன்று, இடியுடன் (*Thunder*) கூடிய மழையின் காரணமாக வெடித்து தீப்பிடித்து,  ஜெர்மனியின் 'துட்லிகேன்' (*Tuttlingen*) பகுதியில் 3,000 அடி உயரத்தில் இருந்து விழுந்து நொறுங்கி விபத்துக்குள்ளானது. கர்டிஸ் டி 32 காண்டர் II (*Curtiss T-32 Condor II*) வகையைச் சார்ந்த (பதிவு எண்:CH-170) இவ்வானூர்தி விபத்தில், வானூர்தி சேவைப் பணியாளர்கள் 3 பேர்களுடன், பயணிகள் 9 பேர்களும் (பயணித்த அனைவரும்) பலியாகினர்.

## மேற்கோள்கள்

பகுப்பு:1934 இல் வானூர்தி விபத்துகளும் நிகழ்வுகளும்
பகுப்பு:செருமனி
டெல்டா 1000

**டெல்டா 1000 தொடர்** *(Delta 1000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1972 மற்றும் 1975 ஆண்டுகளுக்கு இடைப்பட்ட காலத்தில் எட்டு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 1000 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன.

தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். மாற்றுருக்கள் அனைத்திலும் இம்முதற் கட்ட அமைப்புடன் ஆற்றல் நிரப்ப உயர்த்திகள் இணைக்கப்படுகின்றன. மேலேற்றும் உந்துகைச் சக்தியை அதிகரிக்கும் விதமாக திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் 4, 6 அல்லது 9 என்ற எண்ணிக்கைகளில் இணைக்கப்பட்டன.

டெல்டா 1000 நேர் எட்டு என்ற புனைப்பெயராலும் அழைக்கப்படுகிறது. டெல்டா 1000 ஏவூர்தியின் இரண்டாம் கட்ட மாற்றுருக்கள் முதற்கட்ட ஏவூர்திகள் போலவே எட்டு அடி நீள விட்டத்தைக் கொண்டுள்ளதால் "நேர் எட்டு" என்ற புனைபெயர் வந்தது. முன்னதாக உருவாக்கப்பட்ட டெல்டா ஏவூர்தி வகை இரண்டாவது நிலைகளில் விட்டம் சிறிய அளவில் காணப்பட்டது. மாற்றுருக்களின் தன்மைகளுக்கு ஏற்ப இரண்டு வேறுபட்ட இரண்டாம் நிலை ஏவூர்திகள் பறக்கவிடப்பட்டன.
 
*டெல்டா எப் இரண்டாம் நிலை: இது ஏரோயெட் ஏயெ10-118எப் பொறி பொருத்தப்பட்ட ஏவூர்தி வகையாகும். எக்சுபுளோரர் 47,50 மற்றும் 51 ஆகிய விண்கலங்கள் இப்பொறியைப் பயன்படுத்தி ஏவப்பட்டன. ஆனிக் ஏ1 செயற்கைக் கோள் ஏவுதலுக்கே ஏரோயெட் பொறிகள் தயாரிக்கப்பட்டன. (தவறுதலாக டெல்டா 1000 தொடரில் xx1x என்று குறிக்கப்பட்டுள்ளது)
*டெல்டா – பி இரண்டாம் நிலை: இது புதிய டிஆர்டபிள்யூ டிஆர்-201 பொறி பொருத்தப்பட்ட ஏவூர்தி வகையாகும். 1973 மற்றும் 1975 ஆ ஆண்டு காலத்தில் இப்பொறியைப் பயன்படுத்தி இரண்டு ஏவுதல்கள் நிகழ்ந்தன.

பூமியின் தாழ்வட்டப் பாதைக்கு மேலே ஏவுதலுக்கான சில பறத்தல்களுக்கு மூன்றாம் நிலை ஏவூர்திகள் பயன்படுத்தப்பட்டன. இதற்காக தையோகால்-37டி அல்லது சிடார்-37இ வகைகள் உதவின. டெல்டா 1913 என்ற டெல்டா 1000 தொடர் ஏவூர்தியைப் பயன்படுத்தி 1973 ஆம் ஆண்டு சூன் 10 இல் எக்சுபுளோரர் 49 என்ற விண்கலம் நிலவின் சுற்றுப்பாதையில் நிறுத்தப்பட்டது.

கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தும், கேப் கேனவெராலில் இருக்கும்  விண்கல ஏவுவளாகம் 17பி இல் இருந்தும் டெல்டா 1000 ஏவூர்திகள் ஏவப்பட்டன. டெல்டா 1000 தொடரில் ஏவப்பட்ட எட்டு திட்டங்களும் வெற்றியில் முடிந்தன.

## மேற்கோள்கள்

*
*

பகுப்பு:விண்வெளிப் பயணம்
பகுப்பு:டெல்டா ஏவூர்திகள்
டி. என். ஜா

**திவிஜேந்தர நாராயண் ஜா** (Dwijendra Narayan Jha, 2940 - 4. பெப்ரவரி, 2021) என்பவர் இந்திய வரலாற்றுப் பேராசிரியர். புராதன மற்றும் இடைக்கால இந்திய வரலாற்றை எழுதியுள்ளார். இவர் இந்திய வரலாறு ஆராய்ச்சிக் குழுவில் தலைவராகவும் இருந்தார்.

இளங்கலைப் படிப்பை கல்கத்தா பல்கலைக் கழகத்தில் பிரசிடண்டு கல்லூரியில் பயின்றார். பின்னர் முதுகலைப்  படிப்பை பாட்னா பல்கலைக் கழகத்தில் முடித்தார். டி. என். ஜா, வரலாற்றுப் பேராசிரியர் ஆர்.எஸ்.சர்மா என்பவரின் மாணவர் ஆவார்.

புனிதப்பசு புனைவு கதை  என்னும் பெயரில் டி .என்.ஜா  ஒரு நூல் எழுதினார். அந்நூலில் வேதகாலத்திலும்  பின் வரும் காலங்களிலும் இந்திய மக்கள் பசு மாட்டுக் கறியைச் சாப்பிட்டு வந்தனர் என்று குறிப்பிட்டு இருந்தார். இக்கருத்து பெரும் சர்ச்சையை ஏற்படுத்தியது.

பாரதிய சனதா கட்சியின் கொள்கைகளை இவர் விமர்சனம் செய்து பேசிவருவதால் அரசியல் அரங்கில்  இவர் கருத்துக்கள் விவாதிக்கப்படுகின்றன.

## மேற்கோள்

பகுப்பு:இந்திய வரலாற்றாளர்கள்
பகுப்பு:2021 இறப்புகள்
பகுப்பு:1940 பிறப்புகள்
திருகோணமலை உயர் தொழில்நுட்ப நிறுவனம்

**திருகோணமலை  உயர்  தொழில்நுட்ப நிறுவனம்** இலங்கை உயர் கல்வி அமைச்சின் கீழுள்ள, இலங்கை உயர் தொழில்நுட்ப கல்வி நிறுவனத்தில் (சிலியட்) உள்ள பல உயர்  தொழில்நுட்ப நிறுவனங்களுள் ஒன்றாகும். இது திருகோணமலையிலுள்ளது. 1995 ஆம் ஆண்டு  நாடாளுமன்ற சட்ட இலக்கம் 29 இன் பிரகாரம் இலங்கை உயர்  தொழில்நுட்ப கல்வி  நிறுவனம் உருவாக்கப்பட்டது. இதன் கீழ் 12 உயர் தொழில்நுட்ப நிறுவனங்களும் 8 உயர் தொழில்நுட்ப நிறுவனப் பகுதிகளும் உள்ளன. 2007 ஆம் ஆண்டு புரட்டாசி  மாதம் முதல், திருகோணமலை நகரத்திலிருந்து 7 கிலோ மீற்றர் தூரத்திலுள்ள வரோதயநகர் என்ற இடத்தில் கன்னியா வீதியில் புதிதாக அமைக்கப்பட்ட கட்டடத்தில் இயங்குகின்றது. இந்த நிறுவனத்தில் 3 கற்கை நெறிகள் முழு நேர மற்றும் பகுதிநேர மாணவர்களுக்கு என்று இருக்கின்றது. அவை  வருமாறு,

# உயர் தேசிய கணக்கியல் டிப்ளோமா (எச்.என். டி. எ.)   	
# உயர் தேசிய ஆங்கில  டிப்ளோமா  (எச்.என். டி. ஈ.) 	
# உயர் தேசிய தகவல் தொழில்நுட்ப  டிப்ளோமா (எச்.என். டி. ஐ .டி)

### வெளியிணைப்புகள்
# http://www.trincoati.com/
# https://www.facebook.com/ATI-Trincomalee-595061423864830/

பகுப்பு:திருகோணமலை
பகுப்பு:நிறுவனங்கள்
அணில்டா தாமசு

**அணில்டா தாமசு** *(Anilda Thomas)* ஓர் இந்திய ஓட்டப்பந்தய வீராங்கணை ஆவார். 1993 ஆம் ஆண்டு மே மாதம் 6 இல் பிறந்த  அணில்டா தாமசு 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில்  4 X 400 மீட்டர் தொடர் ஓட்டப்போட்டியில் இந்தியாவின் சார்பில் ஓடுவதற்கு இவர் தகுதி பெற்றார்.

தாமசுடன், நிர்மலா செரோன், எம்.ஆர்.பூவம்மா, டின்ட்டு லூக்கா ஆகியோர் மகளிர் 4 × 400 மீட்டர் பந்தயப் பிரிவில் ஒலிம்பிக் போட்டியில் ஓடுவதற்காக இந்திய அணி சார்பில் தகுதி பெற்றனர். சூலை 2016 இல் பெங்களுரில் நடைபெற்ற போட்டியில் பந்தய தூரத்தை இவர்கள் 3:27.88  நிமிடத்தில் கடந்து இத்தகுதியைப் பெற்றனர். ஒலிம்பிக் போட்டிக்கு தகுதி பெற்ற முதல் 16 அணிகளுக்குள் 12 ஆவது சிறந்த அணியாகக் இந்திய அணி கருதப்பட்டது 

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தடகள வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:எர்ணாகுளம் மாவட்ட மக்கள்
பகுப்பு:Rio Olympic Editathon 2016
நவகண்ட யோகம்

**நவகண்ட யோகம்** என்பது தன்னுடைய உடலின் ஒன்பது பாகங்களை துண்டு துண்டாக மாற்றி சிவபெருமானை நோக்கி தவம் செய்வதாகும்.  இந்த சித்து கலையை பல்வேறு சித்தர்கள் கற்று கடைபிடித்து வந்துள்ளார்கள்.

பாடகச்சேரி ராமலிங்க சாமிகள் சிறுவயது முதலே இந்த சித்து கலையில் தேர்ச்சி பெற்றவராக இருந்தார். ஒரு முறை ஆடுகளை மேய்த்துக் கொண்டிருக்கும் போது இந்த சித்தை செய்துள்ளார். அப்போது அங்குவந்தவர்கள் இவரை யாரோ வெட்டிப் போட்டுவிட்டார்கள் என பயந்துள்ளார்கள். பின்பு வீட்டிற்கு ஆடுகளோடு திரும்பி வந்துள்ளார். அதுபோல இவரை சில அடியாட்கள் கொடுமை செய்ய வரும் போது, நவகண்ட யோகத்தில் இவர் இருப்பதைக் கண்டு பதறி ஓடியுள்ளனர்.  

திருவொற்றியூர் வீரராகவ சுவாமிகள் நிர்வாணமாக இருப்பவர். இவருடைய நிர்வாணத்தினை புரிந்து கொள்ளாத காவலர்கள் சிலர் சிறையில் அடைத்துள்ளனர். அப்போது வீரராகவ சுவாமிகள் நவகண்ட யோகத்தில் இருந்தார். உடல் பாகங்கள் சிதறிக் கிடப்பதைக் கண்டு அச்சமுற்ற காவலர்கள் உயர் அதிகாரிகளுக்கு தெரிவித்தனர். ஆனால் வீரராக சுவாமிகள் உயர் அதிகாரிகள் முன்பு முழு உடலோடு தன்னை வெளிப்படுத்த, வீரராக சுவாமிகளின் பெருமையை உணர்ந்தனர். 

## ஆதாரங்கள்


பகுப்பு:சித்தரியல்
தடகள விளையாட்டுக்களில் இந்திய சாதனைகளின் பட்டியல்

இந்திய தடகள விளையாட்டுகள் கூட்டமைப்பு (AFI) பராமரித்துவரும் இந்திய தடகள விளையாட்டுக்களில் தேசிய சாதனைகளின் பட்டியல்:

## வெளிப்புறம்
**பட்டியலுக்கான விளக்கக் குறியீடு**: 

: ht = கையால் அளக்கப்பட்ட நேரங்கள்
: + = இதைவிட நீண்டத் தொலைவிற்கு போட்டியிடும்போது 
: A = உயரத்தால் பாதிக்கப்பட்டது 
: # = அலுவல்முறையாக கைட்டமைப்பாலோ/ பன்னாட்டு தடகள கூட்டமைப்பாலோ ஏற்கப்படாதது
: X = ஊக்கமருந்து கட்டுப்பாடு இல்லாமையால் ஏற்கப்படாதது

### ஆண்கள்

### பெண்கள்

## உள்ளரங்கப் போட்டிகள்

### ஆண்கள்

### பெண்கள்

## மேற்சான்றுகள்

## வெளி இணைப்புகள்
* AFI web site
* [Indian Outdoor Records](http://www.indianathletics.in/records/Records%20seniors%20(As%20on%2031.12.2011).pdf)

பகுப்பு:இந்தியாவில் தடகள விளையாட்டுகள்
பகுப்பு:தேசிய சாதனைப் பட்டியல்கள்
சபானா சபானா

**சபானா சபானா** *(Sapana Sapana)* ஓர் இந்திய மகளிர் நடைப்போட்டி வீரராவார். இராசத்தான் மாநிலம் செய்ப்பூரில் 1988 ஆம் ஆண்டு சனவரி மாதம் 2 ஆம் தேதி சபானா பிறந்தார். 2015 இல் சீனாவின் பெய்சிங் நகரில் நடைபெற்ற உலகத் தடகளச் சாம்பியன் போட்டியில் மகளிருக்கான 20 கிலோமீட்டர் நடைப் போட்டியில் இவர் பங்கேற்றார். 2015 ஆம் ஆண்டு நடைபெற்ற தேசிய விளையாட்டுப் போட்டிகளில் இவர் 20 கிலோமீட்டர் தொலைவை 1:40:35.70 நேரத்தில் நடந்து சாதனை நிகழ்த்தியிருந்தார். இதன்மூலம் பிரேசில் நாட்டின் இரியோடி செனிரோ ஒலிம்பிக் போட்டியில் கலந்து கொள்வதற்காக தகுதி பெற்றார்.
 
இராசத்தான் மாநில காவல் துறையில் உதவி ஆய்வாளராக சபானா சபானா பணிபுரிகிறார்

## மேற்கோள்கள்

## புற இணைப்புகள்
*.

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் பந்தயநடையாளர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:Rio Olympic Editathon 2016
தொனகல் கோபி

**தொனகல் கோபி** (*Thonakal Gopi*)  அல்லது **தனக்கல் கோபி** (*Thanackal Gopi*,  பி: மே 24, 1988) இந்திய தடகள மெய்வல்லுநர் ஆவார். இந்தியத் தரைப்படையில் பணியாற்றி வருகின்றார். ஆண்களுக்கான மாரத்தான் போட்டியில்  2016 கோடைக்கால ஒலிம்பிக் போட்டிகளில் இந்தியாவின் சார்பாக போட்டியிடத் தகுதி பெற்றார். இந்தப் போட்டியில் தனது சிறந்த நேரமாக 2 மணி 15 நிமிடம் 25 வினாடி  காலத்தில் முடித்து 25ஆம் இடத்தை எட்டியுள்ளார்.
## போட்டிப் பதிகை

## மேற்சான்றுகள்

பகுப்பு:தட கள விளையாட்டு வீரர்கள்
பகுப்பு:1988 பிறப்புகள்
பகுப்பு:இந்திய ஒலிம்பிக் வீரர்கள்
பகுப்பு:2016 கோடைக்கால ஒலிம்பிக் தடகள விளையாட்டு வீரர்கள்
பகுப்பு:வாழும் மக்கள்
பகுப்பு:Rio Olympic Editathon 2016
கேடா ராம்

**கேட்டா ராம்** (*Kheta Ram*) அல்லது **கேத்தா ராம்** (பிறப்பு செப்டம்பர் 20, 1986) இந்திய தடகள விளையாட்டாளர் ஆவார்; இந்தியத் தரைப்படையில் பணிபுரியும் இவர் 2016 கோடைக்கால ஒலிம்பிக் போட்டிகளில் இந்தியாவின் சார்பாக ஆண்கள் மாரத்தான் நிகழ்வில் போட்டியிடத் தகுதி பெற்று பங்கேற்றார்.  இந்தப் போட்டியில் 2 மணி 15 நிமிடங்கள் 26 வினாடிகளில் கடந்து இந்திய அணியில் இரண்டாவதாகவும் அனைவரிலும் 26வதாகவும் வந்தார். இந்த நேரம் இவரது சிறந்த நேரமாக அமைந்தது.

## மேற்சான்றுகள்

பகுப்பு:1986 பிறப்புகள்
பகுப்பு:இந்திய ஒலிம்பிக் வீரர்கள்
பகுப்பு:தட கள விளையாட்டு வீரர்கள்
பகுப்பு:1988 பிறப்புகள்
பகுப்பு:வாழும் மக்கள்
1452

ஆண்டு **1452** (**[[ரோம எண்ணுருக்கள்|MCDLII]]**) பழைய யூலியன் நாட்காட்டியில் சனிக்கிழமையில் ஆரம்பமான ஒரு நெட்டாண்டாகும்.

## நிகழ்வுகள்
* பெப்ரவரி 22 &ndash; ஸ்டர்லிங்கு அரண்மனையில் இசுக்கொட்லாந்தின் இரண்டாம் யேம்சு மன்னர் டகிளசின் 8வது பிரபு வில்லியம் டகிளசுவைக் கொலை செய்தான்.
* சூன் 18 &ndash; திருத்தந்தை ஐந்தாம் நிக்கலாசு குடியேற்ற நாடுகளின் அடிமை வணிகத்தை சட்டபூர்வமாக்க ஆணை ஓலையை அறிவித்தார்.
* வனுவாட்டுவில் குவாயே என்ற தெற்கு பசிபிக் எரிமலை வெடித்ததில், அதிகளவு சல்பேற்றுகளை வெளியேற்றியது.

## பிறப்புகள்

* ஏப்ரல் 15 &ndash; லியொனார்டோ டா வின்சி, இத்தாலிய ஓவியர், கண்டுபிடிப்பாளர் (இ. 1519)
* அக்டோபர் 2 &ndash; இங்கிலாந்தின் மூன்றாம் ரிச்சர்டு மன்னர் (இ. 1485)

## இறப்புகள்

## மேற்கோள்கள்
கைனான் செனாய்

**கைனான் செனாய்** *(Kynan Chenai)* (பிறப்பு: 29 சனவரி 1991, ஐதராபாத்து) ஓர் இந்தியக் குறிவைத்துச் சுடுவதில் ஒலிம்பிக் பாணித் தரம் வாய்ந்தவர். 2016 சனவரி 28 இல் தில்லியில் நடந்த போட்டிகளில் ஆசிய ஒலிம்பிக் குறிவைத்துச் சுடும் தகுதி பெற்றதால் 2016 கோடைக்கால ஒலிம்பிக்கில் விளையாட தேர்வு செய்யப்பட்டார்.

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016